SPA บวก 3% โบรกชูเป้า 15 บ. ชี้ปีนี้พลิกกำไรเฉียด 200 ลบ.
SPA วิ่ง 3% ลุ้นปีนี้ “เทิร์นอะราวด์” 197 ลบ. รับท่องเที่ยวฟื้น นักท่องเที่ยวต่างชาติคึกคัก แนะนำราคาเป้าหมาย 15 บ.
SPA วิ่ง 3% ลุ้นปีนี้ “เทิร์นอะราวด์” 197 ลบ. รับท่องเที่ยวฟื้น นักท่องเที่ยวต่างชาติคึกคัก แนะนำราคาเป้าหมาย 15 บ.
22 มี.ค. 2566

ผู้สื่อข่าวรายงานว่า วันนี้ (22 มี.ค.66) ราคาหุ้น บริษัท สยามเวลเนสกรุ๊ป จำกัด (มหาชน) หรือ SPA ณ เวลา 11:36 น. อยู่ที่ระดับ 10.70 บาท บวก 0.30 บาท หรือ 2.88% สูงสุดที่ระดับ 10.80 บาท ต่ำสุดที่ระดับ 10.40 บาท ด้วยมูลค่าการซื้อขาย 11.93 ล้านบาท

บล.เมย์แบงก์ (ประเทศไทย) ระบุในบทวิเคราะห์ว่า นักท่องเที่ยวต่างชาติยังปรับขึ้นเด่นโดยคาดช่วงเดือน พ.ค. นักท่องเที่ยวจีนจะเร่งขึ้น เนื่องจากเป็นช่วง May Day ส่วนอัตราการให้บริการไตรมาส 1/66 แตะระดับ 80% แล้วจากไตรมาส 4/65 ที่ 75% โดยปีนี้คาดขยายอีก 4-5 สาขา จากปัจจุบันมี 70 สาขา ซึ่งจะช่วยรองรับ Demand ที่มากขึ้น แนะนำราคาเป้าหมาย 15 บาท
บล.เคจีไอ (ประเทศไทย) ระบุในบทวิเคราะห์ว่า คาดแนวโน้มผลการดำเนินงานในไตรมาส 1/66 จะดีขึ้นต่อเนื่องจากงวดเดียวกันของปีก่อน และจากไตรมาสก่อน โดยคาดปีนี้ Turnaround เป็นกำไร 197 ล้านบาท แนะนำราคาเป้าหมาย 12.50 บาท